ජනාධිපති මහින්ද රාජපක්‍ෂ මහතා ඉතා වැදගත් තීරණයක් ගනිමින් මාධ්‍යවේදී තිස්සනායගම් මහතා නිදහස් කළ බව කී විදේශ ඇමැතිවරයා එය ඉතාම කාලෝචිත ක්‍රියාවක් බවත් “ලෝක පුවත්පත් නිදහස් දිනය” සමරමින් එවැන්නක් සිදු කිරීම අතිශය වැදගත් බවත් කීය.ජනාධිපති මහින්ද රාජපක්‍ෂ මහතාගේ නායකත්වය යටතේ වර්තමාන රජය මාධ්‍ය නිදහස උපරිමයෙන් ආරක්ෂා කරන බව කී මහාචාර්ය ජී. එල්. පීරිස් මහතා ඔවුන්ගේ රාජකාරි කරගෙන යාම සඳහා පූර්ණ සහයෝගය ලබා දෙන බවද ප්‍රකාශ කෙළේය.විදේශ කටයුතු අමාත්‍යාංශයේ ලේකම් රොමේෂ් ජයසිංහ, අතිරේක ලේකම් රංජිත් උයංගොඩ යන මහත්වරු ඇතුළු පිරිසක් මේ අවස්ථාවට එක්ව සිටියහ.